paragraph_text: BL755 se sastoji od tri glavna dijela. U prednjem zaobljenom nalazi se sklop za armiranje i okidanje te sklop ventilskih zatvarača za otključavanje i odbacivanje oplate. Slijedi središnji cilindrični dio sa 147 bombica smještenih u 7 spremnika zvjezdastog oblika a svaki spremnik podijeljen je na 7 sekcija u kojoj su po 3 bombice. Uz bombice je vezan pirotehnički sustav za njihovo izbacivanje. Završni stražnji dio bombe sužen je prema kraju i na njemu se nalaze sklopivi stabilizatori.